उदयपुर। मोहनलाल सुखाड़िया विश्व विद्यालय की मेजबानी में 18 और 19 अक्टूबर को सार्क देशों के कुलपतियों का सम्मेलन होगा। यूनिवर्सिटी ने इसकी तैयारियां शुरू कर दी हैं। कुलपति प्रो. आई.वी. त्रिवेदी ने मई में गोरखपुर में हुए कुलपति सम्मेलन में अखिल भारतीय विश्वविद्यालय संगठन की बैठक में प्रस्ताव रखा था, जिसे स्वीकार कर लिया गया है।
यूनिवर्सिटी के प्रवक्ता डॉ. कुंजन आचार्य ने बताया कि सम्मेलन में अफगानिस्तान, बांग्लादेश, भूटान, भारत, नेपाल, पाकिस्तान तथा श्रीलंका के 150 से अधिक विश्वविद्यालयों के कुलपति भाग लेंगे। शेष त्न पेज ९
सम्मेलन का मकसद दक्षिणी एशियाई देशों में उच्च शिक्षा के क्षेत्र में भावी चुनौतियों का निदान और शैक्षणिक आदान-प्रदान के अवसर तलाशना है।
इन विषयों पर होगी चर्चा
सम्मेलन में उच्च शिक्षा के विभिन्न क्षेत्रों में भाषा, सामाजिक विज्ञान, व्यावसायिक प्रबंधन, प्राकृतिक संसाधन प्रबंधन, सूचना तकनीकी, जैव विज्ञान पर्यावरण, प्राकृतिक प्रकोप प्रबंधन, सुदूर संवेदन आदि में विषयों के अध्ययन में आदान-प्रदान के अवसर तलाशने पर चर्चा होगी।
दक्षिण एशिया की सांस्कृतिक एवं सामाजिक विरासत जैसे महत्वपूर्ण पहलुओं को उच्च शिक्षा में जोड़ने पर भी मंथन होगा। सम्मेलन समन्वयक प्रो. पी.आर. व्यास ने बताया कि सम्मेलन में भारत से प्रतिष्ठित विश्वविद्यालयों के कुलपतियों को आमंत्रित किया जाएगा। भूटान, मालदीव एवं नेपाल में विश्वविद्यालयों की संख्या कम होने से वहां के सभी विश्वविद्यालयों के कुलपतियों को बुलाया जाएगा।
hin_Deva hin_Deva hin_Deva hin_Deva hin_Deva hin_Deva